
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS 2006 M. SAUSIO 26 D. SPRENDIMO NR. T-8 ,,DĖL SAVIVALDYBĖS VIEŠOSIOS BIBLIOTEKOS TEIKIAMŲ PASLAUGŲ TARIFŲ NUSTATYMO“ PAKEITIMO
2014 m. lapkričio 27 d. Nr. T- 
Šakiai


Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos euro įvedimo Lietuvos Respublikoje įstatymu, Lietuvos Respublikos Vyriausybės 2013 m. birželio 26 d. nutarimu Nr. 604 patvirtintu Nacionaliniu euro įvedimo planu bei atsižvelgdama į rajono savivaldybės viešosios bibliotekos direktorės 2014 m. spalio 14 d. raštą Nr. 22R-68 ,,Dėl mokamų paslaugų tarifų nustatymo eurais“, rajono savivaldybės taryba nusprendžia: 

1. Pakeisti rajono savivaldybės tarybos 2006 m. sausio 26 d. sprendimo Nr. T-8 „Dėl savivaldybės viešosios bibliotekos teikiamų paslaugų tarifų nustatymo“ (su vėlesniais 2007 m. kovo 29 d. sprendimo Nr. T-61 ,,Dėl savivaldybės tarybos 2006 m. sausio 26 d. sprendimo Nr. T-8 papildymo“, 2011 m. lapkričio 17 d. sprendimo Nr. T-251 ,,Dėl rajono savivaldybės viešosios bibliotekos teikiamų paslaugų tarifų nustatymo“ papildymais ir pakeitimais) priedą ir jį išdėstyti nauja redakcija (pridedama).

2. Nustatyti, kad kaina eurais įsigalioja nuo euro įvedimo Lietuvos Respublikoje dienos.
Savivaldybės meras

Viešajai bibliotekai

ŠAKIŲ RAJONO SAVIVALDYBĖS

ADMINISTRACIJA 

AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO

„DĖL RAJONO SAVIVALDYBĖS TARYBOS 2006 M. SAUSIO 26 D. SPRENDIMO NR. T-8 ,,DĖL SAVIVALDYBĖS VIEŠOSIOS BIBLIOTEKOS TEIKIAMŲ PASLAUGŲ TARIFŲ NUSTATYMO“ PAKEITIMO“ PROJEKTO

2014 m. lapkričio 19 d. Nr. VL-1557
Šakiai


1. Parengto projekto tikslai ir laukiami rezultatai: nustatyti rajono savivaldybės viešosios bibliotekos teikiamų paslaugų tarifų atitikmenis eurais (pagal oficialų lito ir euro kursą - 3,45280 lito už eurą).

2. Projekto rengimo metu gauti specialistų vertinimai ir išvados: ---


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal projektą: ---

4. Kiti, projekto rengėjų nuomone, reikalingi paaiškinimai: šiuo sprendimu nustatomi rajono savivaldybės viešosios bibliotekos teikiamų paslaugų tarifų atitikmenys eurais, nekeičiant jau nustatytų  tarifų dydžių litais. Visi rajono savivaldybės tarybos 2006 m. sausio 26 d. sprendimo Nr. T-8 „Dėl savivaldybės viešosios bibliotekos teikiamų paslaugų tarifų nustatymo“ pakeitimai ir papildymai, kurie buvo priimti vėliau, sudedami į vieną bendrą sprendimą ir išdėstomi nauja redakcija.

